Хайнрих Хайне
Не корете ме припряно…

Превод от немски: Димитър Стоевски, 1947

chitanka.info

Не корете ме припряно,

че долавяли сте лесно

звуците на стари болки

и във новите ми песни.

О, почакайте, ще сглъхне

в края този ек печален,

песни пролетни ще екнат

от сърцето оздравяло.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.